Naĝejo

eta|Olimpika naĝejo kaj ekkurejoj uzitaj por la Komunumaj Ludoj de 2006 en Melburno, Aŭstralio.
Naĝejo estas privata aŭ publika ejo en kiuj disponeblas grandaj basenoj por banado kaj naĝado.

Plej ofte en publikaj naĝejoj enireblas nur post pago de enirsumo. Senpaga alternativo, ĉefe somere estas lagoj, riveroj aŭ la maro. Privataj naĝejoj, ankaŭ tiuj de hoteloj, estas kutime malpli grandaj kaj havas ununuran basenon.

Francisko Azorín registras terminon piscino kiel neologismo alternativa (sed neregistrita en ĉefaj aliaj vortaroj) por Vazego, baseno, akvujo por bredi fiŝojn, por naĝi.Francisko Azorín, arkitekto, Universala Terminologio de la Arkitekturo (arkeologio, arto, konstruo k. metio), Presejo Chulilla y Ángel, Madrido, 1932, paĝo 166. Li indikas etimologion el la latina piscina, el piscis (fiŝo).Azorín, samloke.

 Historio 
eta|La nuntempe fermita naĝejo Oderberger Straße en Berlino el la jaro 1900
Jam la antikvaj grekoj havis naĝejojn. La romianoj pluevoluigis la grekan bankulturon. En la jaro -305 Romio posedis la unuan grandan akvoalkondukilon (aqua appia) kaj jam tiam oni instalis publikan banejon. En la 4-a jarcento ekzistis en Romo ĉirkaŭ 900 publikaj banejoj. Anoj de ĉiaj socitavoloj vizitis tiujn banejojn. Por malriĉuloj ekzistis ankaŭ senpagaj banejetoj.

Dum la mezepoko oni disponigis en bandomoj, kuvojn plenajn de akvo.

 Tipoj de naĝejoj 
 Subĉiela naĝejo 
eta|Subĉiela naĝejo en Grins, Aŭstrio
Kiam varmegas ekstere oni kutime preferas subĉielan naĝejon. La basenoj povas esti konstruita aŭ konsisti el lago aŭ ties parto.
eta|Sportnaĝejo

 Halnaĝejo 
Dumvintre kaj dum malvarmaj eksteraj temperaturoj oni preferas la halnaĝejon.

 Sportnaĝejo 
Tiuj naĝejoj posedas basenojn laŭ la normoj de la internacia naĝfederacio (FINA).

 Termnaĝejo 
eta|Termnaĝejo
Naĝejoj kun akvo el mineralaj fontoj ofte ŝatas nomiĝi termnaĝejo aŭ termo, rilate al la romia bankulturo. Ĉe la marbordo ekzistis ankaŭ martermoj.

 Salnaĝejo 
En salnaĝejo estas uzita ne dolĉa, sed sala akvo.

 Tutvetera naĝejo 
eta|La tutvetera naĝejo "Agrippa" en Kolonjo
Tutvetera naĝejo posedas kaj eksterajn kaj internajn basenojn kaj estas do uzebla kaj dum varmega kaj dum malvarmega vetero.

 Urba naĝejo 
Urba naĝejo estas naĝejo, kiu apartenas al la urbo aŭ komunumo, kaj ne al naĝasocio.

 Libertempa naĝejo 
eta|Libertempa naĝejo en Budapeŝto
Libertempa naĝejo celas ripozigon kaj amuzon de la gastoj. Ili enhavas ofte malkutimaj basenoj, kirlkuvoj, diversaj akvotoboganoj aŭ glittuboj, sovaĵakvaj kanaloj kaj mineralajn banejojn. Libertempaj naĝejoj ofte havas vastajn ripozejojn, saŭnojn kaj ankaŭ loĝlokojn.

 Ondonaĝejo 
En ondonaĝejo oni kreas artefaritajn ondojn, kiuj donas al la naĝanto la sperto de naĝado en la maro.

 Vidu ankaŭ 
 Naĝado
 Arbara naĝejo (Plaue)
 Banejo

 Notoj 

 Bibliografio 
KOK-Richtlinien für den Bäderbau; Koordinierungskreis Bäder (Deutsche Gesellschaft für das Badewesen e. V., Deutscher Schwimmverband e. V., Deutscher Sportbund e. V.)

 Eksteraj ligiloj 

 BUNDESFACHVERBAND ÖFFENTLICHE BÄDER E. V.
 Listo de naĝejoj en Svislando
 Listo de libertempaj naĝejoj en Germanio 
 Pool-Magazin Online: artikoloj pri la ĉefaj aspektoj de naĝejtekniko